Giluminiam įsivertinimui, kaip ir 2018- 2019 m.m., buvo pasirinktas veiklos rodiklis:

3. Ugdymo(si) aplinkos

3.2. Mokymasis be sienų

3.2.2. Mokymasis virtualioje aplinkoje

**ĮSIVERTINIMO METODAI**

Giluminiam įsivertinimui atlikti naudotas mokytojų ir 5-8 bei II-IVG klasių mokinių elektroninis anketavimas IQESonline sistemoje bei rezultatų 2018 -2019 ir 2019-2020 m. m. palyginimas.

**ANKETOS ATSAKYMŲ REZULTATAI**

Analizuojant ir palyginant dvejų metų įsivertinimo rezultatus matome, kad aukščiausios ir žemiausios vertės pasikeitė nežymiai. Mokytojų 2018-2019 m.m apklausos rezultatai parodė, kad jie nėra tikri, jog pasirinktos virtualios aplinkos yra saugios, bet 2019-2020 m. m. apklausa rodo, kad mokytojai labiau pasitiki virtualios aplinkos saugumu. Praėjusių metų apklausoje matome, kad dauguma mokytojų informacines ir komunikacines technologijas mažai panaudodavo skirdami mokiniams namų darbus, šių metų apklausoje matome, kad tas rodiklis turi aukštesnę vertę.

Lyginant dvejų metų mokinių apklausos įsivertinimo ataskaitas matome, kad aukštesnę vertę šiais metais įgavo tai, kad per pamokas mokytojai panaudoja informacines ir komunikacines technologijas, informacines ir komunikacines technologijas mokiniai naudoja atlikdami namų darbus, kas buvo praėjusių metų žemiausios vertės. Be to, mokinių apklausoje matome, kad 2018-2019 m.m. mokiniams atrodė, kad skaitmeninis turinys padeda jiems patraukliau ir įvairiapusiškiau mokytis, o šiais metais tai tapo jau žemiausios vertės klausimai.

Apibendrinant galima teigti, kad dvejų metų įsivertinimo analizė rodo, kad tiek mokytojai, tiek mokiniai aktyviai dalyvauja ugdyme virtualioje aplinkoje, tobulėja ir daro išvadas.

**IŠVADOS**

Daugumos mokytojų ir 5-8 bei II-IVG klasių mokinių nuomone, mokymasis virtualioje aplinkoje vertinamas 3 lygiu.

**PRIVALUMAI**

Per pamokas ir atlikdami namų darbus mokytojai ir mokiniai efektyviai naudoja informacines ir komunikacines technologijas, kurios yra saugios.

Per pamoką mokytojas žino, kiek mokiniai gali dirbti su informacinėms technologijoms, o pasirinktos virtualios aplinkos tikslingos.

Virtualios ugdymosi aplinkos skatina mokytojus ir mokinius naudotis kuo įvairesniais informacijos šaltiniais bei padeda mokytis bendraujant.

**TRŪKUMAI**

 1. Virtualios ugdymosi aplinkos sunkiai įtraukia į mokymąsi poromis.

 2. Anot mokinių skaitmeninis turinys ne visai padeda įvairiapusiškiau ir patraukliau mokytis.

 3. Trūksta analizės, kaip informacinių ir komunikacinių technologijų panaudojimas gerina mokymosi rezultatus.

**REKOMENDACIJOS**

Tikslingiau pasirinkti virtualias mokymosi aplinkas, kurios skatintų darbą porose.

Skirti mokiniams užduotis, kurios skatintų jų įvairiapusišką mokymąsi.

Analizuoti, kaip informacinių ir komunikacinių technologijų naudojimas per pamokas ir projektinėje veikloje gerina mokymosi rezultatus.